HTG INFO

Nr. 3
21. september 2009

Juhtkond tänab
•	11.c klassi õpilasi ja klassijuhataja Danica Kubi väga hästi ette valmistatud ja läbi viidud 10. klasside tutvumisõhtu eest!
Õppetöö 
•	Õpetaja M. Matto viibib 22.09 alates kella 10st töökoosolekul REKKis, õpetajad A.-L. Jõgi, A. Roots, A. Ristikivi, H. Tering ja M. Hommik neljapäeval, 24.09 12.d ja 12.e klassi õpilastega Vargamäel praktikalaagris ning esmaspäeval, 28.09. alates kella 12st õp. U. Kokassaar töökohustuste täitmisel TÜs.
•	Muudatused tunniplaanis:
teisipäev, 22.09
10.b	4. tund saksa keel (mõlemad rühmad) õp. A. Roots – 227
10.c	4. tund saksa keel (mõlemad rühmad) õp. A. Roots – 227
10.d	4. tund saksa keel (mõlemad rühmad) õp. A. Roots – 227
11.b	3. tund saksa keel (mõlemad rühmad) õp. A. Roots – 220
11.c		3. tund saksa keel (mõlemad rühmad) õp. A. Roots – 220
11.d	3. tund saksa keel (mõlemad rühmad) õp. A. Roots – 220
kolmapäev, 23.09
11.b 1.-2. tund keemia õp. E. Paabo – 217
7.-8. tund matemaatika õp. H. Kiisel – 135
12.a 1.-2. tund matemaatika õp. H. Kiisel – 135
7.-8. tund kirjandus õp. A. Salo - 107
neljapäev, 24.09
10.a 3.-4. tund matemaatika õp. E. Timak – 139
11.b 1.-2. tund füüsika õp. S. Oks - 213
11.c	 1.-2. tund matemaatika õp. E. Timak - 139
3.-4. tund füüsika õp. M. Reemann – 213
12.a	1.-2. tund kirjandus õp. A. Salo - 107
12.b	7.-8 tund jääb ära
12.d ja 12.e klass on praktikalaagris, tunde ei toimu
SK1 (valikkursus) 7.-8 tund jääb ära.
esmaspäev, 28.09
10.c	2.-3. tund bioloogia õp. U. Kokassaar – 225
	5.-6. tund keemia õp. E. Paabo – 217
11.c	3. tund bioloogia õp. S. Kaarna – 144
12.a	5.-6. tund inglise keel õp. K. Ojaveer - 139
12.e	4. tund bioloogia õp. s. Kaarna – 202
	5.-6. tund inglise keel õp. K. Ojaveer - 139
Õpetajad
•	Neljapäeval, 24. septembril kell 14.15 arutavad reaalainete õpetajad õpetajate toas viie kooli võistluse korraldamisega seotud küsimusi.
Õpilased
•	Uuringufirma Praxis tänab abituriente, kes osalesid uuringu "Juurdepääs kõrgharidusele" fookusgrupis.
•	10. klasside tutvumisõhtu võitsid 10.c klassi õpilased. Nendel on õigus korraldada tutvumisõhtu 2010. aasta rebastele. 
•	Jerevanis toimunud Euroopa juunioride meistrivõistlustel judos osalesid Eesti võistkonna koosseisus Evert Rööpson (12.b) ja Laura-Maria Lehiste (12.e).
•	X SEB Tallinna sügisjooksul osalesid meie kooli õpilastest 21,1 km distantsil Agu Bleive (12.d, meesjuunioride 9. koht) ja Maris Reintal (11.e, naisjuunioride III koht). 10km distantsi läbisid Martin Teder (10.e, poiste II koht), Ermo Tikk (11.b, juunioride 8. koht), Jaak Sõnajalg (12.b), Sigrid Laas (12.b), Vahur Tambaum (11.a), Karl Pleksner (11.c), Triin Tiru (12.a), Kadri Seppa (10.c) ja Helen Tõnise (10.d).

Teated
•	10. klasside õpilased, kes soovivad järgmise kahe aasta jooksul osaleda Portugali Colégio Rainha D. Leonor´i ja HTG ühises Comeniuse projektis, palun küsige klassijuhataja käest sooviavaldus, täitke ära ja toimetage selle nädalala jooksul sekretäri või Anna-Liisa Jõgi kätte.
•	Ajalooring kutsub kuulama ettekannet Mehhiko ajaloost ja tänapäevast. Raamatutest loetust ja oma silmaga nähtust räägib õpetaja Tiiu Kreegipuu. Saame kokku teisipäeval, 22. septembril kell 15.30 ruumis 141. Kõik on oodatud!
•	Õpilaskogu valib teisipäeval, 22. septembril kell 15. 40 ruumis 203 õppeaastaks 2009/10 uue juhatuse. Kõigi klassivanemate kohalolek on kohustuslik. Kui klassivanem ei saa osaleda või soovib ise kandideerida, tuleb saata asendusklassivanem. Juhatuse kandidaatidel palutakse ette valmistada lühike motivatsioonikõne.
•	26.-27. septembrini peetakse meie majas (aulas ja võimlas) II meeste tantsupeo seminari.
•	Esmaspäeval, 21. septembril külastab kooli saksa keele nõunik Eestis hr. Ernst J. Barthelmeh.
•	Reedel, 25. septembril on meil külas Haanja-Ruusmäe kooli õpetajad.
•	Õpilaste teadusliku ajakirja Akadeemiake järgmine number ilmub oktoobris ja seda saab tellida kodulehel: http://www.akadeemiake.ee/tellimine.html Akadeemiakese järgmine artiklite vastuvõtmise tähtaeg on 1. oktoober 2009. Oodatud on uurimistööd kõigis õppeainetes. Kõik artiklid vaatab läbi Tartu Ülikooli magistrantidest ja doktorantidest moodustatud toimetuskolleegium. Kõik kaastööd saavad põhjaliku tagasiside. Kaastöid oodatakse e-postile triin@metsaylikool.ee või liina@metsaylikool.ee ja paberil aadressile: Vaksali 21-30, Tartu 50409.

Üritused
•	Neljapäeval, 24. septembril korraldab 11. a klass 10. klasside õpilastele rebaste päeva. Õhtuseks rebaste jooksuks palutakse klassidel neile määratud ajaks koguneda kooli hoovi: 
16.30 - 10.a
16.45 - 10.b
17.00 - 10.c
17.15 - 10.d
17.30 - 10.e
•	22. septembril kell 19.00 tähistab Eesti Tallinnas Vabadussõja võidusamba juures vastupanuvõitluse päeva. Haridus- ja teadusminister Tõnis Lukas ning meie kooli vilistlane Trivimi Velliste kutsuvad Tartu kandi kooliõpilasi vastupanu võitluse päeval riigivanemate mälestamise jumala-teenistusele Tartus Jaani kirikus kell 16.00. 
•	Tartu linn ja Ülikooli kliinikum kutsuvad osalema Tartu linna tervisepäeval "Käi jala", mis toimub 26. septembril 2009.a. Küüni tn pargis kella 12.00-15.00ni.
Konkursid ja võistlused
•	SA Archimedes korraldab noorte leiutajate konkursi, mille teemaks on "Hoiame kokku!". Konkursitööde esitamise tähtaeg on 30.10.2009.
Lisainfo: www.archimedes.ee.
•	Comenius Eesti kutsub osalema Euroopa keelepäevale pühendatud viktoriinil. Küsimustele saab vastata aadressil:http://www.edlv.planet.ee/kp2009/ kuni 23. septembri õhtuni. Peaauhinnaks on tasuta hispaania keele kursus! Vaata lisa: DGT-TALLINN@ec.europa.eu 
•	AS Santa Maria kuulutab välja joonistuskonkursi „Tuleviku maitse”. Joonistuskonkursile oodatakse fantaasia-rikkaid joonistusi. Tähtis pole joonistamis-oskus, vaid joonistuse mõte.
Klasside tegemised 
•	Reedel, 25. septembril toimub 11.e klassi ööakadeemia.
•	17. septembril vaatasid abituriendid Tallinna Linnateatris etendust "Tõde ja õigus" II osa. Treffneristid jäid etendusega väga rahule. Aitäh Hele Kiiselile teatriskäigu organiseerimise eest!
Koostöö ülikoolidega
•	Teaduskoolis on alanud registreerumine süvakursustele 7.-12. klasside õpilastele. Registreerumine kestab 28. septembrini ja seda saab teha aadressil http://www.teaduskool.ut.ee/kursused
•	TTÜ ja Eesti Disainikeskuse korraldavad 6. oktoobril kell 15.30-17.30 ruumis 107 disainitöötoa. Töötoas tutvustatakse, kuidas inseneri, disaineri ja ettevõtja koostöös tulevad turule uued ja edukad tooted. Töötoa lõpuks on osalejad mänginud läbi ühe toote arendamise protsessi ideest esmase prototüübini, testinud seda inseneride käe all, loonud tootele brändi ning positsioneerinud ennast turul sihtgrupist ja hinnapoliitikast lähtuvalt. Ühtlasi tutvustatakse töötoa kaudu disaini, inseneri ja ettevõtluse erialasid. Kuna töötoas saavad õpilased praktiliselt asju läbi teha, on osalejate arv piiratud. Palun registreeruda Anna-Liisa Jõgi juures (aljogi@htg.tartu.ee).
Kooliarsti teated
•	Profülaktilisele läbivaatusele on oodatud järgmised klassid:
E. 21.09 – 10.e
T. 22.09 – 10.e
K. 23.09 – 10.e
N. 24.09 – 10.a
R. 25.09 – 10.a
Söökla teated
•	Oktoobrikuu toiduraha palume maksta ülekandega hiljemalt 28. septembriks. Oktoobri koolitoidu maksumus: 
kui õpilane sööb ka arvestuste nädalal (tava- ja taimetoit 17päeva x 18.- = 306.-, poisteports 17päeva x 25.- = 425.-); kui õpilane ei söö arvestuse nädalal (tava- ja taimetoit 12päeva x 18.- = 216.-, poisteports 12päeva x 25.- = 300.-). Talonge väljastatakse kantseleist alates 29. septembrist.
•	Kooli söökla ootab õpilasi hommikusöögile.
Eelteade
•	Teisipäeval, 29. septembril algab kell 12.15 matemaatikaolümpiaadi koolivoor, millest võtavad osa kõik 10.a ja 10.b klassi õpilased. Ülejäänud klassidest osalevad olümpiaadil õpilased omal soovil või aineõpetaja soovitusel.
•	Neljapäeval, 1. oktoobril algusega kell 20.00 näidatakse auditooriumis saksakeelset filmi. Oodatud on kõik saksa keele ja filmihuvilised! Täpsem info järgmises infolehes.
Vilistlased 
•	2009.a kevadel lõpetas kooli 174 abiturienti, kellest Tartu Ülikoolis jätkab õpinguid 110 (63,2% lõpetanutest) riigieelarvelistel ning 13 (7,5%) tasulistel kohtadel. Kokku jätkab TÜs õpinguid 123 meie kooli lõpetanut (70,7%). Tallinna Tehnikaülikooli riigieelarvelistel kohtadel jätkab õpinguid 24 (13,8%) ning tasulistel kohtadel 2 (1,1%), kokku 26 (14.9%) lõpetanut. Üldse omandab Eesti kõrgkoolide riigieelarvelistel kohtadel haridust 145 (83,3%) ning tasulistel kohtadel 16 (9.1%) lõpetanut. Välismaale suundus õppima 4 lõpetanut. Seega õpib kõrgkoolides 174st 2009.a. kevadel lõpetanud abituriendist 165 (94,8%).